2000/556/EY: Komission päätös, tehty 7 päivänä syyskuuta 2000, eläintaudeista ilmoittamisesta yhteisössä annetun neuvoston direktiivin 82/894/ETY muuttamisesta (tiedoksiannettu numerolla K(2000) 2494) (ETA:n kannalta merkityksellinen teksti)



Virallinen lehti nro L 235 , 19/09/2000 s. 0027 - 0029



Komission päätös, tehty 7 päivänä syyskuuta 2000, eläintaudeista ilmoittamisesta yhteisössä annetun neuvoston direktiivin 82/894/ETY muuttamisesta (tiedoksiannettu numerolla K(2000) 2494) (ETA:n kannalta merkityksellinen teksti) (2000/556/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY(1), sellaisena kuin se on viimeksi muutettuna direktiivillä 98/12/EY(2), ja erityisesti sen 5 artiklan 2 kohdan ensimmäisen luetelmakohdan, sekä katsoo seuraavaa: (1) Eläintaudeista ilmoittamista koskevaa järjestelmää, jolla pannaan täytäntöön direktiivi 82/894/ETY, saatetaan parhaillaan ajan tasalle, ja on suotavaa tarkastella järjestelmää uudelleen. Rajoituksia koskevia tietoja ei tarvitse enää lähettää tämän järjestelmän kautta. (2) "Linturutto" on nimetty uudelleen kansainvälisessä eläintautivirastossa (OIE) "lintuinfluenssaksi (avian influenza)" ja "Teschenin tauti" puolestaan "Sian serotyyppi-1-enterovirukseksi (PEV -1)", ja tämän vuoksi tautiluetteloa on muutettava vastaavasti. (3) Selkeyden vuoksi on suotavaa koota aiemmat muutokset yhteen saattamalla liitteet ajan tasalle ja korvaamalla ne vastaavasti. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 82/894/ETY liitteet I ja II tämän päätöksen liitteillä. 2 artikla Tämä päätös tulee voimaan 1 päivänä tammikuuta 2001. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä syyskuuta 2000. Komission puolesta David Byrne Komission jäsen (1) EYVL L 378, 31.12.1982, s. 58. (2) EYVL L 4, 8.1.1998, s. 63. LIITE I Taudit, joista on ilmoitettava: Suu- ja sorkkatauti Karjarutto Tarttuva naudan keuhkorutto Bluetongue-tauti Sian vesikulaaritauti Klassinen sikarutto Afrikkalainen sikarutto Sian serotyyppi-1-enterovirus (aiemmin Teschenin tauti) Lintuinfluenssa (avian influenza) Newcastlen tauti Afrikkalainen hevosrutto Vesicular stomatitis -tauti Pienten märehtijäin rutto Rift Valley -kuume Lumpy skin -tauti Lammas- ja vuohirokko Tarttuva vertamuodostavan kudoksen kuolio Naudan tarttuva euketalopatia (BSE) LIITE II Tiedot, jotka on annettava 3 ja 4 artiklan mukaisessa ilmoituksessa liitteessä I lueteltujen tautien primääristen ja sekundääristen taudinpurkausten osalta: 1) Lähetyspäivä 2) Lähetysaika 3) Alkuperämaa 4) Taudin nimi ja viruksen tyyppi, tapauksen mukaan 5) Taudinpurkauksen sarjanumero 6) Taudinpurkauksen tyyppi 7) Tähän taudinpurkaukseen liittyvän taudinpurkauksen viitenumero 8) Tilan maantieteellinen sijainti ja alue, myös pituus- ja leveysaste 9) Muut rajoituksen alaiset alueet 10) Päivä, jona taudin esiintyminen vahvistettiin 11) Päivä, jona taudin esiintymistä epäiltiin 12) Päivä, jona ensimmäisen tartunnan arvioidaan tapahtuneen 13) Taudin alkuperä 14) Toteutetut torjuntatoimenpiteet 15) Taudille alttiiden eläinten lukumäärä tilalla: a) naudat, b) siat, c) lampaat, d) vuohet, e) siipikarja, f) hevoseläimet, g) kalat, h) luonnonvaraiset lajit 16) Kliinisesti tartunnan saaneiden eläinten lukumäärä tilalla: a) naudat, b) siat, c) lampaat, d) vuohet, e) siipikarja, f) hevoseläimet, g) kalat, h) luonnonvaraiset lajit 17) Tilalla kuolleiden eläinten lukumäärä: a) naudat, b) siat, c) lampaat, d) vuohet, e) siipikarja, f) hevoseläimet, g) kalat, h) luonnonvaraiset lajit 18) Teurastettujen eläinten lukumäärä: a) naudat, b) siat, c) lampaat, d) vuohet, e) siipikarja, f) hevoseläimet, g) kalat, h) luonnonvaraiset lajit 19) Hävitettyjen ruhojen lukumäärä: a) naudat, b) siat, c) lampaat, d) vuohet, e) siipikarja, f) hevoseläimet, g) kalat, h) luonnonvaraiset lajit Sikaruton osalta on annettava seuraavat lisätiedot: 1) Välimatka lähimpään sikatilaan. 2) Sikojen lukumäärä ja sikatyyppi (siitoseläin, lihotuseläin, porsas(1)) tartuntatilalla. 3) Kliinisesti tartunnan saaneiden sikojen lukumäärä ja sikatyyppi (siitoseläin, lihotuseläin, porsas(2)) tartuntatilalla. 4) Diagnoosimenetelmä. 5) Jos taudin esiintyminen on vahvistettu muualla kuin tilalla, ilmoitetaan, onko se vahvistettu teurastamossa tai kulkuvälineessä. 6) Luonnonvaraisissa villisioissa vahvistetut tapaukset. (1) Noin alle 3 kuukautta vanhat eläimet. (2) Luonnonvaraisissa villisioissa vahvistetuilla tapauksilla tarkoitetaan tapauksia, jotka sattuvat vapailla alueilla eli luonnonvaraisten sikojen klassisen sikaruton vuoksi rajoitettujen alueiden ulkopuolella.